ہائیڈروکسی کلوروکین

ہائیڈروکسی کلوروکین (HCQ) – پلیکینل (Plaquenil) نامی دواء عالمی ادارہ صحت کی طرف سے ملیریا کی متعدد اِقسام میں استعمال کی جانے والی ادویات میں شامل ہے۔  اِس میں شامل کیمیائی جز کلوروکین سنگین نوعیت کے ملیریا کے سدِباب کے لئے استعمال کیا جاتا ہے۔ عالمی ادارہ صحت نے مارچ 2020ء میں ہائیڈروکسی کلوروکین کو کورونا وائرس کے لاعلاج مرض میں مفید قرار دیا۔ 2017ء میں ہائیڈروکسی کلوروکِین نامی دواء کو پانچ ملین امریکیوں نے استعمال کیا تھا۔

استعمال 
ملیریا چونکہ براہِ راست خون کے سرخ خَلیوں پر حملہ آور ہوتا ہے اور اِسی لئے اِس دواء کو کورونا وائرس کے لئے مفید خیال کیا جا رہا ہے۔ عالمی ادارۂ صحت کی جانب سے ملیریا میں استعمال کی جانے والی دواء ’’ہائیڈروکسی کلوروکِین‘‘ کو کورونا وائرس میں مفید قرار دے دیا گیا۔ملیریا کے علاوہ یہ دواء تمام جِلدی امراض کے لئے بھی مفید ثابت ہوتی رہی ہے۔ اِس دواء کو اپریل 1955ء میں امریکہ میں بطور دواء کے استعمال کرنے کی اجازت دی گئی تھی۔ عالمی ادارۂ صحت کی فہرست برائے ادویائے ضروریہ (Essential Medicines) میں شمار کیا جاتا ہے جس کا بنیادی مقصد نظام صحت کو جلد از جلد بحال کرنے اور تندرستی میں مددگار کے طور پر استعمال کرنا ہے۔ اِس میں شامل جز ’’کلوروکین‘‘ (Chloroquine) کو ملیریا کے سدِباب کے طور پر استعمال کیا جاتا ہے جبکہ ’’ہائیڈروکسی کلوروکِین‘‘ کو ملیریا کے متعدد مختلف اِقسام کے لئے بطور دواء استعمال کیا جاتا رہا ہے۔ انسانی جسم پر اِس دواء کا اثر 2 گھنٹے سے ساڑھے 4 گھنٹوں میں ہوتا ہے۔

منفی اثرات 
چونکہ یہ دواء عرصہ دراز سے اِستعمال میں رہی ہے اور اِسی لئے ہم اِس کے کچھ منفی اثرات سے بھی واقف ہیں جن میں متلی، قَے، دردِ سر، الرجی، ایگزِیما، پٹھوں کی کمزوری، معدہ میں اینٹھن یا بھاری پَن، اِسہال (ڈائیریا) شامل ہیں جبکہ آنکھوں یا آشوبِ چشم میں مبتلاء مریضوں کے لئے بھی یہ دواء کچھ منفی اثرات رکھتی ہےجن کے تدارک کے لئے دیگر ادویات اِس کے ساتھ استعمال کروائی جاتی ہیں۔اختلاجِ قلب کے مریضوں کو یہ دواء استعمال کرنے سے پرہیز کروایا جاتا ہے۔

کورونا وائرس 
16 مارچ 2020ء کو فرانسیسی ماہر حیاتیات پروفیسر دیدئیر راؤلت (Didier Raoult) نے اِسے کورونا وائرس (COVID-19) کے لئے بطور اکثیر کے تجویز کیا تھا  جس کے بعد عالمی ادارۂ صحت نے اِسے 20 مارچ 2020ء کو کورونا وائرس سے صحت یابی کے لئے مفید قرار دیا۔

مزید دیکھیے 
 ملیریا
 خون کے سرخ خَ لیے
 کورونا وائرس مرض 2019ء
 عالمی ادارۂ صحت

حوالہ جات 

عالمی ادارہ صحت کی بنیادی ادویات
آر ٹی ٹی
Short description is different from Wikidata